Grenland Rail ble grunnlagt da bedriften Miljø og Veiservice hadde behov for trekkraft på jernbanen. Selskapet utviklet seg til å transportere godsvogner og utstyr for Jernbaneverket, og i 2012 fikk Grenland Rail lisens for godstransport i deler av Norge. I 2014 ble den lisensen utvidet til å gjelde hele det norske jernbanenettet, samt transport av farlig gods, og i 2018 ble lisensen omgjort fra å gjelde et lite foretak til å gjelde et mellomstort foretak. Da fikk de også mulighet til å transportere mer enn 500 millioner tonnkilometer gods per år.